
ΑΠΟΣΠΑΣΜΑ                        
Από το πρακτικό της με αριθ. 52ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 428/2023
Στη Λευκάδα σήμερα  στις 12 του μηνός Δεκεμβρίου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, μετά την ματαίωση στις 8/12/2023 συνεδρίασης της Επιτροπής ύστερα από την αριθμ. 27095/4.12.23 πρόσκληση συνεδρίασης, επειδή δεν υπήρξε απαρτία, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 27649/8-12-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                            ΠΑΡΟΝΤΕΣ                                                                ΑΠΟΝΤΕΣ                   

	Καλός Χαράλαμπος (Πρόεδρος)

	Τυπάλδος Νικόλαος

	Τσιρογιάννης Γεώργιος

	4
	Μαργέλη Μαρία

	Βικέντιος Νικόλαος  

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση δύο (2) θέματα Εκτός Ημερήσιας Διάταξης.

ΘΕΜΑ  4ο: Απόφαση Ο.Ε. προς εξώδικο συμβιβασμό του Δήμου Λευκάδας μετά του Π.Δ. προς καταβολή αποζημίωσης λόγω προξένησης βλάβης οχήματος από τα όργανα του Δήμου Λευκάδας.

Εισηγήτρια: Μαυρέτα Καρύδη, δικηγόρος του Δήμου

Ο Πρόεδρος της Ο.Ε. κ. Χαράλαμπος Καλός, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:
«Περιήλθε εις γνώση μου το  από 30-11-2023 και αριθμό εσωτ.πρωτ.2166 υπηρεσιακό σημείωμα της Διεύθυνσης Τεχνικών Υπηρεσιών του Δήμου Λευκάδας, με τα προσαρτώμενα έγγραφα: 1) την αριθ’12513/26/10/2023 αίτηση του Πολίτη Δημήτριου, 2) το αριθ’2515/9/887 δελτίο οδικού τροχαίου ατυχήματος –Υλικών ζημιών 3) το  τιμολόγιο από την  Μ.ΣΙΔΕΡΗΣ ΑΕ της εταιρείας  Mersedes –Benz,  με θέμα <<αποζημίωση επισκευής οχήματος>>

Στο ως άνω υπηρεσιακό σημείωμα περιέχονται  τα εξής:

 Σας ενημερώνουμε ότι η Υπηρεσία μας κάνει δεκτό το αίτημα, διότι στον τόπο που υπέστη ζημία το αυτοκίνητο (δρόμος για νεκροταφείο Νυδριού ) εκτελούνταν έργο ύδρευσης, υπήρχε σήμανση  η οποία πιθανόν λόγω της έντονης κακοκαιρίας την συγκεκριμένη ημέρα, να παρασύρθηκε και υποχώρησε και το οδόστρωμα. Το γεγονός αυτό επιβεβαιώνεται εάν απαιτηθεί και από τον πρώην Αντιδήμαρχο ΔΕ. Ελλομένου κ. Κονιδάρη Κων/νο, ο οποίος ήταν οδηγός στο πλήρωμα του περιπολικού που μετέβη στο σημείο.

Περαιτέρω  και σύμφωνα με τα παραπάνω  θεωρώ εύλογο και σκόπιμο να εκκαθαρισθεί το ποσόν που αιτείται ο συγκεκριμένος αιτών.  

Επειδή ο Δήμος Λευκάδας έχει έννομο συμφέρον προς τούτο                 

                       ΓΙΑ ΟΛΟΥΣ ΤΟΥΣ ΑΝΩΤΕΡΩ ΛΟΓΟΥΣ 

Εισηγούμαι να τεθεί το θέμα στην ΟΕ του Δήμου Λευκάδας και να αποφασίσει περί εξώδικου συμβιβασμού μετά του Πολίτη Δημήτριου για την αποζημίωση ποσού 2.162.04 ευρώ,  να πιστωθεί  το ως άνω ποσό, ώστε να προβούν  οι  Οικονομικές υπηρεσίες σε εκκαθάριση του ως άνω τιμολογίου λόγω αποζημίωσης του Δήμου  Λευκάδας προς τον αιτούντα εξ αιτίας βλάβης του οχήματος του .

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ


Τον εξώδικο συμβιβασμό, με τον κ. Πολίτη Δημήτριο και την αποζημίωσή του, με το ποσό των 2.162.04 ευρώ.  Το ανωτέρω ποσό να πιστωθεί, ώστε να προβούν  οι  Οικονομικές υπηρεσίες σε εκκαθάριση του ως άνω τιμολογίου, λόγω αποζημίωσης του Δήμου  Λευκάδας προς τον αιτούντα εξ αιτίας βλάβης του οχήματός του.


Η απόφαση αυτή πήρε αύξοντα αριθμό: 428/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

